اسلام آباد (اے پی پی) صدر ڈاکٹر عارف علوی خراج انتظامیہ نا بے وڑی تا برخلاف است جم کارروائی کننگ آ بنجائی خراج محتسب نا کوشست آتا ستاءِ کرے۔ خراج تروک آتا غاوتا دادرسی کننگ و تینٹ نوٹس واکداری تا کاریم اٹ اتسا خراج سسٹم اٹ بے ڈولی تا پیدواری ءِ کننگ آ بنجائی خراج محتسب نا کوشست آتا ستاءِ کرے۔ خراج نا بارواٹ غاو تروک آتیکن آسراتی تا گچینی نا پین گام گیج آتا گرج ءِ۔ داخیال آتا درشانی ءِ صدر ڈاکٹر عارف علوی ایوان صدر اٹ خراج محتسب مشتاق احمد سکھیرا نا کنڈآن سال 2019ء نا سالانہ رپورٹ ءِ پیش کننگ نا دود اٹی کرے۔ بنجائی خراج محتسب نا خراج تروک آتا غاوتا زالہ کن بے معاوضہ خذمت، اوفتے باخبر تخنگ کن روایتی و ڈیجیٹل میڈیا نا پبی کاریم اٹ اتنگ، خراج گزار آتا آسراتی کن آن لائن غاوپورٹل نا جوڑ کننگ و خراج محتسب آفس ءِ ڈیجیٹل کننگ آ صدر مملکت است جمی نادرشانی ءِ کرے و دا آسراتی تا گچینی کن پین گام گیج کننگ نا گرج آ زور شاغا۔
